open-index/open-wikipedia-markdown huggingface dataset:
Hubert Yockey

**Hubert P. Yockey** (1916–2016) var en amerikansk fysiker og professor som jobbet under Robert Oppenheimer på Manhattanprosjektet, og ved University of California, Berkeley. Han studerte anvendelsen av informasjonsteori til problemer i biologi og publiserte sine konklusjoner i *[[Journal of Theoretical Biology]]* fra 1974 og framover.

## Publikasjoner
* Hubert P. Yockey *Information Theory and Molecular Biology* 1992 Cambridge University Press
* Hubert P. Yockey, *Information Theory, Evolution, and the Origin of Life* 2005 Cambridge University Press ISBN 0521802938

## Referanser
Sten Ture Jensen

**Sten Ture Jensen** (født 29. april 1956) er en norsk redaktør og investor, opprinnelig fra Alsvåg i Øksnes, bosatt i Oslo. 

Tyve år gammel i 1976 ble han ansatt som redaktør i det første pornobladet i Norge, *[[Aktuell Rapport]]*, av eieren Leif Hagen. Jensen var en av skaperne av Media Holding, som ble børsnotert i 1997. Media Hodning var en børsboble der gründerne med Sten Ture Jensen hadde betydelig profitt. Selskapet ble slått konkurs i 1999 og oppsto igjen i 2000 da det viste seg at det fremdeles var verdier igjen i boet. Sten Ture Jensen har senere forsøkt seg som eiendomsinvestor i Thailand.

## Kilder
* Rana Blad: Vil selge sitt penthouse for 45 mill. (25. juni 2010)
* Vesterålingen: The Grand Ture (udatert)
* Dagens Næringsliv: Sten Ture Jensen rir igjen (28. oktober 2000, oppdatert 31. mai 2003)
* Dagbladet: Sladd i bevegelse (27. juli 2002)
* Dagbladet: Solgte luksusleiligheten på Aker Brygge (19. mai 2015)
Svein Grønnern

**Svein Grønnern** (født 1952) er en norsk organisasjonsmann og politiker (H).

Han gikk handelsgymnas og studerte Business Organization ved Heriot-Watt University (B.A. 1977).

Han var leder i Oslo Unge Høyre 1972–1973 og medlem av Unge Høyres sentralstyre 1973–1975.

Han var ansatt som generalsekretær i Unge Høyre 1977–1980, sjefsekretær (tilsvarende fylkessekretær) i Oslo Høyre 1980–1984, informasjonssjef i Norges Rederiforbund 1984–1985, informasjonssjef i Media Vision i 1985, generalsekretær i Høyre 1986–1995 og generalsekretær i SOS-barnebyer Norge 1995–2016.

I 2017 ble han tildelt Kongens fortjenstmedalje.

Fra 1. juli 2019 er han leder for EOS-utvalget.

## Referanser
Hyperboloide

I matematikk er en **hyperboloide** en krum andregradsflate (kjeglesnittflate) som oppstår når en hyperbel dreies 180° om en av sine akser. Når den blir skåret av forskjellige plan, gir den ulike kjeglesnitt (ellipser, parabler eller hyperbler), avhengig av hvor skjæringen skjer. En hyperboloide har tre symmetriplan; deres skjæringspunkt kalles hyperboloidens *sentrum*, og de tre skjæringslinjer hyperboloidens *akser*. 

Det finnes to typer hyperboloider: en sammenhengende *enkappet* hyperboloide og en som består av to atskilte deler, en *tokappet *hyperboloide. I et koordinatsystem der aksene sammenfaller med hyperboloidens akser, har den enkappede hyperboloiden ligningen

:{x^2 \over a^2} + {y^2 \over b^2} - {z^2 \over c^2}=1 
og den tokappede hyperboloiden har ligningen
: {x^2 \over a^2} - {y^2 \over b^2} - {z^2 \over c^2}=1

Disse blir også kalt *elliptiske hyperboloider*. Det er en *omdreiningshyperboloide* hvis og bare hvis *a* = *b*. Den enkappede hyperboloiden er en *linjeflate*, ettersom den kan tenkes fremkommet ved bevegelsen av en rett linje på to forskjellige måter.

Når en hyperbel dreies om en av sine akser, oppstår en *omdreiningshyperboloide* (også kalt en *sirkulær hyperboloide*). Hvis dreiningen foregår om den akse som skjærer hyperbelen, får man en tokappet hyperboloide, mens dreining om den annen akse gir en enkappet hyperboloide.

## Eksterne lenker
* 
* Artikkel på SNL
Willy Claes

**Willem Werner Hubert Claes** (født 1938) er en belgisk politiker for det flamske sosialistpartiet. Han var generalsekretær i NATO fra 17. oktober 1994 til 20. oktober 1995.

Claes er utdannet innen statsvitenskap og diplomati fra Vrije Universiteit Brussel. Han startet i 1964 sin politiske karriere på lokalnivå i hjembyen Hasselt. I 1968 ble han innvalgt i den belgiske nasjonalforsamlingen. Han ble i 1972 undervisningsminister i regjeringen til Gaston Eyskens. Året etter ble han økonomiminister, en post han i perioden til 1992 innehadde ved tre ulike anledninger. Han var visestatsminister fem ganger. Fra 1992 til 1994 var han Belgias utenriksminister. I 1992 ble han også valgt til leder i Det europeiske sosialdemokratiske parti.

Claes ble i oktober 1994 valgt til generalsekretær i NATO. Han gikk av allerede i desember året etter. Avgangen skjedde med bakgrunn i den såkalte Agusta-skandalen. Claes ble for sin rolle i denne dømt for «passiv korrupsjon».

## Referanser


## Eksterne lenker
*
John I. Yellott

**John I. Yellott** (født 25. oktober 1908 i Bel Air, Maryland, død 30. desember 1986 i Phoenix, Arizona) var en vitenskapsmann, internasjonalt anerkjent som en pioner innen passiv solenergi, og en oppfinner med mange patenter bak seg. I hans ære, deler Solar-divisjonen ved American Society of Mechanical Engineers (ASME) ut «John I. Yellott Award» hvert halvår, som «anerkjenner ASME-medlemmer som har vist vedvarende lederskap innenfor Solar Energy-divisjonen, har et rykte for å utføre høykvalitets forskning på solenergi og har gitt betydelige bidrag til solvarmeindustrien gjennom utdanning, statlige eller føderale myndighetstjeneste eller i privat sektor.».

Under andre verdenskrig jobbet Yellott med Manhattanprosjektet, hvor han jobbet med utviklingen av atomvåpen, som konsulent ved Metallurgiske Laboratorium ved University of Chicago.

## Referanser
Fugløya (Flatanger)

**Fugløya** er en øy i Flatanger i Nord-Trøndelag.  Den ligger rett utenfor Utvorda, det ytterste stedet i Flatanger.

## Referanser
Det Harboeske Enkefruekloster

**Det Harboeske Enkefruekloster** er en stiftelse i Stormgade i København, grunnlagt i 1735 etter testamentarisk bestemmelse av geheimerådinde Christine Fuiren (enke efter geheimeråd Jens Harboe), samtidig med at hun testamenterte sin herregård Støvringgård i nærheten av Randers til adelig jomfrukloster.

Eiendommen i Stormgade ble opprinnelig oppført i 1663–1669 av landprost Simon de Pethum. Christine Fuiren (ca.1682–1735) arvet den i 1708 etter sin mor Margrethe Eilersen (1648–1708), enke etter baron Diderik Fuiren (1656–1686).  

I forbindelse med omdannelsen til enkefruekloster ble den utvidet med to fag og forhøyet med én etasje ved arkitekt E.D. Häusser, som også var arkitekt på det første Christiansborg. I 1754–1760 ble bygningen omfattende bygget om og utvidet ved arkitekt Laurids de Thurah. Dermed fremsto den som to store volumer med mansardtak forbundet av en portbygning. Den siste ombyggingen fant sted ved C.F. Harsdorff i 1772 og betød at de to bygningene nå ble kronet av ett gjennomgående mansardtak.

I 2009 kunne huset gjenåpnes etter en lengre restaurering. 

Den opprinnelige bestemmelsen var at klostret skulle være fribolig «for 13 fattige og gudfrygtige enker, hvis husbonder havde betient en eller anden af de Charger indført i de fem classer af den kongelige rangforordning». Siden er kriteriene blitt endret til at man i dag kun skal være enslig kvinne og bosatt i København, men grunnleggende oppfyller klosteret fortsatt sitt opprinnelige formål, som det har hatt siden stiftelsen i 1735.

Klosteret inneholder en samling malerier av Christine Fuiren og hennes slekt.

Bygningen ble fredet i 1918.
## Referanser

## Eksterne lenker
* Det Harboeske Enkefruekloster hos Realia
Hofbräuhaus

Navnet **Hofbräuhaus** ble benyttet som benevnelse av flere tyske bryggerier som kunne skilte med leveranser til hoffene i tyske delstater. Her følger en liste over de tidligere ekte hoffbryggerier.

*Hofbräuhaus am Platzl i München, tidligere statlig bayersk, som fortsatt er skjenkested og oppfattet som «Hoffbräuhuset» i resten av verden. 
Like «ekte» er:
*Hofbräuhaus Landshut i Landshut
*Hofbräuhaus Berchtesgaden
*Hofbräuhaus Coburg
*Hofbräuhaus Traunstein
*Hofbräuhaus Regensburg

Münchens bryggeri har også avleggere i andre verdenshjørner, som:
*Hofbräuhaus Las Vegas, Nevada, amerikanisert kopi av München-originalen
*Hofbräuhaus Newport, Kentucky
*Hofbräuhaus Seoul, Korea.
*Hofbräuhaus Genova, Italia
*Hofbräuhaus Melbourne, Australia
*Hofbräuhaus Abu Dhabi, Abu Dhabi, Forente emirater
*Hofbräuhaus Pittsburgh, Pittsburgh, Pennsylvania
*Hofbräuhaus Myrtle Beach, South Carolina
Einar Eriksen

**Einar Eriksen** (født 4. mars 1933 i Bergen, død 16. januar 2021) var en norsk pressemann kjent for sitt arbeid hos *[[Bergens Tidende]]* gjennom mange år.

Eriksen begynte å arbeide i *[[Os og Fanaposten]]* i 1952, og fra 1955 arbeidet han hos *Bergens Tidende*. I 1978 ble han redaksjonssjef og i 1981 ble han nyhetsredaktør, deretter var han sjefredaktør i perioden 1986 til 1991. 

Eriksen ble gjennom sitt journalistikkarbeid tildelt Narvesenprisen i 1964. 

Han har vært nestleder i Norsk Redaktørforening i seks år, medlem i styret i Norsk Presseforening, styremedlem i Norsk Presseforbund og i Bergens Presseforening; formann i Bergens Tidendes Redaksjonsklubb. Eriksen var allroundjournalist i *Bergens Tidende* fra 1955 til 1981 med stoff om reiseliv og luftfart som spesialitet. Han studerte internasjonal luftfart i Montréal i 1964. Han var aktiv i reiselivsorganisasjoner (medlem av styret i Turisttrafikkomiteen for Vestlandet og i styret for Landslaget for Reiselivet i Norge.)

Eriksen var en periode i femti- og sekstiårene korrespondent for *BT* i Odda, på Voss og i Oslo. Han gikk Journalisthøyskolen ved Aarhus Universitet i 1957. I 1981 var han elev ved Administrativt Forskningsfonds lederkurs knyttet til Norges handelshøyskole. Han var også medlem av 17. mai-komiteen i Bergen i ni år.

## Referanser


## Eksterne lenker
*
Fugløya

**Fugløya** er et navn på flere øyer og holmer i Norge:
## Øyer
*Fugløya (Austevoll) 
*Fugløya (Flatanger)
*Fugløya (Gildeskål)
*Fugløya (Iveland)
*Fugløya (Karlsøy)
*Fugløya (Kristiansund)
*Fugløya (Lødingen)
*Fugløya (Smøla)
*Fugløya (Snillfjord)
*Fugløya (Tvedestrand)

## Holmer
*Fugløya (Flora)
*Fugløya (Frei)
*Fugløya (Halden) 
*Fugløya (Larvik)
*Fugløya (Nærøy)
*Fugløya (Åmli)
Nils M. Arnetvedt

**Nils Mikkelsen Arnetvedt** (født 9. september 1846 i Vaksdal, død 10. september 1935 på Haus) var en norsk luthersk kinamisjonær. Han tilhørte først Det norske lutherske Kinamissionsforbund og senere Det norske misjonsselskap.
## Liv og virke
### Lærer
Nils M. Arnetvedt tok lærerutdannelse ved Stord seminarium i 1867 og virket i flere år som lærer, blant annet ved Søndre Bergenhus Amtskule i Mjeldalen og ved Kronengen skole i Bergen. Samtidig var han aktiv i indremisjonen og innehadde ledende stillinger. 

### Det norske lutherske Kinamissionsforbund
Han bidro til å stifte Det norske lutherske Kinamissionsforbund i 1891, ble misjonens første formann og sekretær, og ble sammen med Johan Andreas Olsen Gotteberg (1872–1955) i 1893 utsendt som kinamisjonær for Kinamissionsforbundet i provinsen Hubei. Der virket han til alle  Kinamissionsforbundets misjonærer ble trukket tilbake under bokseropprøret (1900), som man ikke visste hvor langt ville spre seg. 

Ettersom han var blant taperne under den store indre strid i Kinamissionsforbundet vedrørende hvorvidt misjonærene skulle la seg presteordinere, trådte han ut i 1901. 

**Prest:** Han hadde i USA, på vei til Kina i 1893, latt seg ordinere der. For både ham selv om for Gotteberg (som også hadde ønsket å la seg ordinere i USA men som var blitt nektet det av ledelsen i Norge), hadde ordinasjonsspørsmålet blitt til et så alvorlig teologisk spørsmål at de fikk samvittighetsproblemer med å virke for et misjonsselskap der man holdt dette kirkelige embede som ubibelsk. De skrev en redegjørelse for sitt syn, men den ble nektet inntatt i Kinamissionsforbundets organ *[[Kineseren]]*. Redegjørelsen ble annetsteds offentliggjort i året 1900: *Angivelse af Stridspunkter i Uenigheden mellem det norsk lutherske Kinamissionsforbund og dets Missionærer.*

### Det Norske Misjonsselskap
Det Norske Misjonsselskap hadde en mer vanlig luthersk embedsteologi som tillot slik ordinasjon, og han sluttet seg derfor til det, og ble en av de fire pionerer for selskapets virke i Kina. Sammen med Johan Gotteberg og hans kone Ragnhild (1868–1955), og Jørgen Edvin Nilssen (1871–1922), var han i 1902 med på å sette i gang luthersk misjon i provinsen Hunan i Kina. Han var denne misjonens første leder.

Nils M. Arnetvedt kom tilbake til Norge i 1914.

Arneberg forkynte på en rekke misjonsmøter. 

## Verker
* Arnetvedt, Nils (1923): *Er den hele bible indblæst af Gud?: Et blik paa den hellige skrifts tilblivelse eller biblens inspirasjon gjennem lægmandsbriller*. Bergen: Lunde.
* Gotteberg, J.A.O og Arnetvedt, Nils (1900). *Angivelse af Stridspunkter i Uenigheden mellem det norsk lutherske Kinamissionsforbund og dets Missionærer*.

## Litteratur
* Dagsland, Helge (2008): *"..det er som om du betragter os bare som Smaagutter...." en studie av Nils Arnetvedts arbeid for, og brudd med Det norsk lutherske Kinamissionsforbund*. Mastergrad i teologi og misjon. Fjellhaug Internasjonale Høgskole.

## Referanser
Manuela Stellmach

**Manuela Stellmach** (født 1970) er en tysk tidligere svømmer fra Øst-Tyskland, som under sommer-OL 1988 var med på å vinne gullmedalje på 4x100&nbsp;m frisvømming stafett for Øst-Tyskland. Hun var også med og tok bronsemalje på samme øvelse under sommer-OL 1992, og hun har også en individuell bronsemedalje på 200&nbsp;m fri. Stellmach har også seks EM-gull, og fem EM-sølv for Øst-Tyskland og Tyskland.

## Eksterne lenker
* 
*
Bjørn Gunnar Braathen

**Bjørn Gunnar Braathen** (født 25. september 1924 i Oslo, død 31. desember 2003) var en norsk skipsreder og luftfartsmann som var en sentral person innenfor oppbygningen av norsk luftfart. Han var sønn av Ludvig G. Braathen og var ansatt hos Ludv. G. Braathens Rederi A/S i perioden 1952 til 1985. Fra 1977 til 1989 var han også administrerende direktør i flyselskapet Braathens S.A.F.E, og fra 1992 var han styreformann i samme selskap.

I 1989 var Braathen en av initiativtagerne bak opprettelsen av Norsk Jetmotor, som senere ble til GKN Aerospace Norway. Samme år stiftet han også helikopterselskapet Braathens Helikopter, som hadde hovedbase ved Stavanger lufthavn, Sola.

Han og kona var i 2001 hovedpersoner i en episode av TV-serien *[[Herskapelig]]* med Toppen Bech, fordi de hadde kjøpt et gods på øya Mols i Danmark som het Smedegaard.

Han mottok St. Olavs Orden og Orden del Mérito Civil.

## Referanser


## Eksterne lenker
* SNL.no – Oppføring av Bjørn Gunnar Braathen hos Store Norske
Ines Diers

**Ines Diers** (født 1963) er en østtysk tidligere svømmer som under sommer-OL 1980, i Moskva, vant fem medaljer. Hun tok gullmedalje på 400&nbsp;m og 4x100&nbsp;m frisvømming, sølvmedalje på 200&nbsp;m og 800&nbsp;m frisvømming, og bronsemedalje på 100&nbsp;m frisvømming. I tillegg har hun en gullmedalje på 400&nbsp;m frisvømming fra EM i 1981.

## Eksterne lenker
*
Harry Martin Svabø

**Harry Martin Svabø** (født 22. januar 1937 i Ålesund) er en norsk lege og organisasjonsmann som blant annet har vært generalsekretær i Den norske lægeforening i to perioder, den første fra 1978 til 1988 mens den andre perioden gikk fra 1992 til 2001. Svabø har også vært formann i Akademikernes Fellesorganisasjon i perioden 1988 til 1992 samt styreleder i Seniorsaken fra 2006. Svabø ble gjenvalgt som styreleder i Seniorsaken våren 2009.

## Referanser


## Eksterne lenker
* SNL.no – Oppføring av Harry Martin Svabø hos Store Norske
Kvadratisk form

I matematikk er en **kvadratisk form** hver enkel homogent uttrykk der hvert ledd er av annen grad. Generelt kan det skrives

:\sum_{i=1}^n\sum_{j=i+1}^n c_{ij} x_ix_j
der c_{ij} er konstanter og x_i variabler.

Hver enkel kvadratisk form av to variabler *x* og *y* kan altså skrives  ax^2 + bxy + cy^2  for tallene *a*, *b* og *c*.

Formen er endelig dersom tegnet er det samme for alle tallpar *x* og *y* og der et av tallene ikke er null. For eksempel er uttrykket ax^2+bx^2 positivt definert for a > 0 og b > 0 siden det er positivt for alle verdier av *x* og *y* unntatt når begge er null. ax^2 for a > 0 er positivt definert ettersom det er positivt eller null for alle *x* og *y*.

Om en kurve er negativt eller positivt definert kan lettes gjennom kvadratkomplettering.

Teorien for de kvadratiske formene, som blant annet tar for seg spørsmål om hvordan den kvadratiske formen forholder seg til innføring av nye variabler, er av grunnleggende betydning for de fleste områdene av matematikken. Toeriens systematiske utvikling er et vesentlig verk av noen av 1800-tallets fremste matematikere, som Carl Friedrich Gauss, Karl Weierstrass og Leopold Kronecker.
Bangla Desh (sang)

**«Bangla Desh»** er en sang av George Harrison, utgitt som en veldedighetssingle, etter  katastrofene i Øst-Pakistan i 1971. 

## Bakgrunn
«Bangla Desh» starter med teksten *«My friend came to me, with sadness in his eyes. He told me that he wanted help, before his country dies.»*. Dette refererer til samtalen Harrison hadde med sitar-mester, mentor og venn, Ravi Shankar. Hvor Shankar spurte Harrison om å hjelpe landet hans på hvilken som helst måte han kunne. Samarbeidet på sangen utviklet seg senere til The Concert for Bangladesh, hvor Harrison fremførte en live-versjon av sangen.

Studioversjonen av «Bangla Desh» har bare blitt utgitt på CD på samlealbumet, *[[The Best of George Harrison]]*, i 1976. Singelens B-side, «Deep Blue», hadde aldri blitt utgitt på noe album før den ble inkludert på den remasterede utgaven av *[[Living in the Material World]]* som et bonusspor, utgitt i 2006.

Sangen har også blitt covret av deltagerne på den syvende sesongen av det franske realityshowet *[[Star Academy]]*.

## Listeplasseringer

## Referanser


## Eksterne lenker
* 
* Opptreden av ''Bangla Desh'' fra The Concert for Bangladesh
Canada under Vinter-OL 1956

**Canada under Vinter-OL 1956**. Trettifem sportsutøvere, tjuesju menn og åtte kvinner, fra Canada deltok i sju sporter, alpint, kunstløp, langrenn, kombinert, hurtigløp på skøyter, skihopping og ishockey, under Vinter-OL 1956 i Cortina d'Ampezzo i Italia. Canada kom tiendeplass med en sølv- og to bronsemedaljer.  

## Medaljer

## Medaljevinnerne

 
## Eksterne lenker
* Resultater og profilside  på sports-reference.com
Per G. Stavnum

**Per Gullik Stavnum** (født 26. desember 1941 i Oslo, død 14. april 2012) var en norsk diplomat.

Han var cand. jur. fra Universitetet i Oslo og ble ansatt i Utenriksdepartementet i 1969. Fra 1989 til 1991 var han ekspedisjonssjef, og fra 1991 til 1996 var han Norges første ambassadør i Vilnius. Han var deretter en periode regionalrådgiver for Asia og Oseania i Utenriksdepartementet. Fra 2000 til 2005 var han Norges ambassadør i Hanoi, og fra 2005 til 2008 var han Norges ambassadør i Harare. 

I forbindelse med sin ambassadørstilling i Litauen ble Stavnum tildelt storkors av  Storfyrst Gediminas av Litauens orden.

Stavnum har blitt dekorert som Ridder av 1. klasse av St. Olavs Orden og som Kommandør av Den Kongelige Norske Fortjenstorden.

## Referanser


## Eksterne lenker
* Oppføring av Per G. Stavnum hos Store norske leksikon
Just Mathias Thiele

**Just Mathias Thiele** (1795–1874) var en dansk forfatter, kunsthistoriker, museumsmann og
bibliotekar.

Thiele var ansatt ved Det Kongelige Bibliotek fra 1817 til 1835; som sekretær fra 1829. I denne perioden arbeidet han med datidens 70&nbsp;000 kopperstikk biblioteket eide, reddet samlingen fra forfall og dannet grunnlaget for dagens samling ved Den Kongelige Kobberstiksamling. Han ble Kobberstiksamlingens første inspektør i 1835, direktør fra 1861. Ved Kunstakademiet i København var han sekretær og bibliotekar i årene 1825-71, med tittel av professor og bolig på Charlottenborg fra 1828.

Thiele tok vare på Bertel Thorvaldsens korrespondanse og andre papirer og skrev på dette grunnlag to fire-binds biografier om kunstneren. Han samlet og utga også danske folkesagn.

## Familie
Thiele var sønn av boktrykker Johan Rudolph Thiele. Selv ble han far til Ida Thiele og astronomen Thorvald Nicolai Thiele. Ida er beskrevet i H.C. Andersens eventyr *Den lille Idas Blomster*.

## Utmerkelser
Thiele ble ridder av Dannebrogordenen i 1835 og mottok Dannebrogordenens hederstegn i 1840.

## Bibliografi
### Skrifter av Just Mathias Thiele
* *Danske Folkesagn,* I-IV. Kbh. 1818-23. 
* *Den danske Billedhugger Bertel Thorvaldsen og hans Værker,* I-IV, Kbh. 1831-1850. 
* *Danmarks Folkesagn,* I-II. Kbh. 1843. (Opptrykt 1968). 
* *Den danske Almues overtroiske Meninger.* (= *Danmarks Folkesagn* III). Kbh. 1860. (Opptrykt 1968).
* *Thorvaldsens Biographie,* I-IV. Kbh. 1851-1856. 
* *Erindringer fra Bakkehuset,* Kbh. 1869.
* *Af mit Livs Aarbøger,* I-II. 1873 (Opptrykt, sammen med *Erindringer fra Bakkehuset*, med noter ved Carl Dumreicher, 1917).

### Sekundærlitteratur
* Hans Ellekilde, "Thieles Folkesagn", *[[Festskrift]] til Vilhelm Andersen,* 1934. finnes også online her
* Arild Hald Kierkegaard, "Thieles danske folkesagn", *Fyens Stiftstidende* 3. september 2006, *Flensborg Avis* 23. september 2006.

## Referanser


## Eksterne lenker
* En del av Just Mathias Thieles verker finnes tilgjengelige på Google Books
* Om Just Mathias Thiele i DBL
Finland under Vinter-OL 1956

**Finland under Vinter-OL 1956**. Trettien sportsutøvere, tjuesju menn og fire kvinner, fra Finland deltok i seks sporter, alpint, kunstløp, langrenn, kombinert, hurtigløp på skøyter og skihopping under Vinter-OL 1956 i Cortina d'Ampezzo i Italia. Finland kom på tredjeplass med tre gull-, tre sølv- og en bronsemedalje.
 
## Medaljer

## Medaljevinnerne

  
## Eksterne lenker
* Resultater og profilside  på sports-reference.com
Frank Varner

**Frank Varner** (født 1. juli 1937 i Oslo, død 26. juni 2001 i Asker) var en norsk forretningsmann. Mens han jobbet innen herreklær tok han sin utdanning innen bedriftsøkonomi på kveldstid. Med hjelp av sin mor etablerte han sin første klesforretning Frank Varner på Grünerløkka. Han åpnet i 1965 ytterligere to butikker, en i Oslo og en i Trondheim. Han åpnet den første Dressmann-butikken i 1967, og dermed var grunnlaget for en vellykket kleskjede skapt. Dressmann satset på billige herreklær for menn. Kjeden etablerte seg raskt med butikker over hele landet. 

Frank Varner var en av de første i Norge som satset på sponsing av idrett. Frank Varner cup er en fotballturnering arrangert av Skeid som ble etablert i 1989. Midt på 1980-tallet fikk han en alvorlig lungesykdom. Til tross for sin alvorlige sykdom satset han videre. Han overtok Øglænd i 1989, der sykkelproduksjon ble skilt ut og solgt, men han utviklet kleskjeden Cubus videre. Hans sønn Petter Varner overtok Dressmann-kjeden i 1991. Kjeden hadde da en omsetning på 300 millioner kroner. I 1994 etablerte han kleskjeden Varner.

## Kilder
* «Multimillionær på lavpris»,  Aftenposten 14. april 1989
* www.dressmann Historie
Andrej Kozyrev

**Andrej Vladimirovitsj Kozyrev** (russisk: Андрей Владимирович Козырев, født 27. mars 1951 i Brussel) er en russisk politiker og diplomat kjent som Russlands utenriksminister under Boris Jeltsin fra oktober 1990 til januar 1996.
## Liv og virke
Kozyrev ble født i Brussel som sønn av en sovjetisk ingeniør. han vokste opp i Russland og tjenestegjorde etter endt utdanning selv i den sovjetiske utenriksministeriet fra 1978 til 1990. 

Han kom inn i president Boris Jeltsins indre krets fra 1990 og ble etter Sovjetunionens sammenbrudd den første utenriksministeren i Den russiske føderasjon. Kozyrev ble ansett for å være venstreorientert og fikk kritikk fra blant annet medlemmer i den russiske Statsdumaen for å være altfor lydig mot vesten og ikke i tilstrekkelig utstrekning forsvare tradisjonelle russiske interesser på Balkan og i Jugoslavia. 

Kozyrev ble tvunget til å gå av som utenriksminister i 1996 og ble erstattet av den senere statsministeren Jevgenij Primakov.
### Emigrert
Andrej Kozyrev emigrerte i 2010 til USA; fra 2025 bor han i Miami i Florida. I en artikkel i den britiske avisen *[[The Times]]* hevdet han at Putin ville bli kastet som leder, grunnet problemene med Russlands invasjon i Ukraina.

## Referanser


## Eksterne lenker
* SNL.no – Oppføring av Andrej Vladimirovitsj Kosyrev hos Store Norske
Torbjørn Frøysnes

**Torbjørn Frøysnes** (født 11. desember 1946) er en norsk diplomat og politiker for Høyre.

Frøysnes er født i Arendal, men vokste opp på Byglandsfjord. Han er utdannet cand.polit. fra Universitetet i Oslo fra 1973 og startet som aspirant i Utenriksdepartementet (UD) samme år. Han tjenestegjorde som attaché og ambassadesekretær ved ambassaden i Bonn 1975-78. Han var medlem av forhandlingsdelegasjonen til KSSE-konferansen i Madrid 1979-80.  Fra 1981 var han førstekonsulent i UD. Samme år ble han personlig sekretær for utenriksminister Svenn Stray. I årene 1984–1986 var Frøysnes statssekretær i Utenriksdepartementet. 

Frøysnes var 1. vararepresentant til Stortinget fra Aust-Agder i perioden 1989–1993. Han var administrerende direktør i det nasjonale organ for markedsføring av norsk reiseliv, NorTravel Marketing (NORTRA), i perioden 1988–1995. Mellom 1995 og 1999 var han ministerråd ved den norske ambassaden i Bonn, hvor han tidligere hadde vært attaché. Fra 1993 - 2003 var han avdelingsdirektør i Handelspolitisk avdeling i UD, og ambassadør og sjefforhandler for handel med tjenester, GATS, i WTO. Han ble i 2003 utnvent til Norges ambassadør til Europarådet i Strasbourg.Fra 2008-2017 var han EU-ambassadør for Europarådet i Brussel.

27. august 2004 ble han utnevnt til ridder av 1. klasse av Den Kongelige Norske Fortjenstorden.

## Referanser


## Eksterne lenker
*
Jan Stenberg

**Jan Stenberg** (født 1939, død 2015) var en svensk jurist, industrileder og forretningsmann kjent som tidligere viseadministrerende direktør for Ericsson og som konsernsjef i Scandinavian Airlines System fra 1994 til 2001. Stenberg var styreleder i selskapene Stepstone, Cygate Måldata, Service Factory, Marratech, Spring Mobil, Q-matic og Tific.

Stenberg ble uteksaminert i jusstudier ved Stockholms universitet i 1964 og ble siden ansatt hos Ericsson i 1967. Her hadde han en rekke stillinger før han fra 1990 var viseadministrerende direktør i selskapet frem til 1994. Fra dette året ble han ansatt som konsernsjef og administrerende direktør ved Scandinavian Airlines System, en stilling han holdt helt til 2001 da han ble erstattet av Jørgen Lindegaard. Fra 1999 til 2001 var han også styreleder i TeliaSonera, og i forbindelse med dette ble han tiltenkt rollen som styreleder i den planlagte fusjonen mellom Telia og Telenor, som til slutt ikke ble gjennomført.

## Referanser


## Eksterne lenker
* SNL.no – Oppføring av Jan Stenberg hos Store Norske
Sovjetunionen under Vinter-OL 1956

**Sovjetunionen under Vinter-OL 1956**. Femtifem sportsutøvere, førtiåtte menn og sju kvinner, fra Sovjetunionen deltok i seks sporter, alpint, langrenn, kombinert, hurtigløp på skøyter, skihopping og ishockey under Vinter-OL 1956 i Cortina d'Ampezzo i Italia. Sovjetunionen, som deltok før første gang i et OL, ble beste nasjon med sju gull-, tre sølv- og seks bronsemedaljer. Skøyteløperen Oleg Gontsjarenko var Sovjetunionens flaggbærer under åpningsseremonien.

## Medaljer

## Medaljevinnerne

## Referanser


## Eksterne lenker
*  Soviet Union at the 1956 Cortina d'Ampezzo Winter Games på Sports-reference.com/olympics
Torfinn Bjarkøy

**Torfinn Bjarkøy** (født   27. juli  1952 i Narvik. død 7. oktober 2022 i Bærum) var en norsk  jurist og tidligere Forbrukerombud. 

Han var utdannet jurist (cand.jur.) og var underdirektør for Forbrukerombudet i perioden 1989. Han Forbrukerombud frs 1995 til 2000 da han måtte fratre på grunn av sykdom.  

Bjarkøy var en av initiativtakerne til det globale forbrukersamarbeidet ICPEN mellom en rekke lands tilsynsmyndigheter.

## Referanser
Fisherman’s Blues

***Fisherman's Blues*** er et album fra 1988 av The Waterboys. Albumet markerte en endring i lyden av The Waterboys som forlot sine tidligere *grandios rocke*-lyd for en blanding av tradisjonell irsk musikk, country og rock and roll. Kritikerne var delt angående utgivelsen, de var litt skuffet over endring av retningen, mens andre rangerer det blant The Waterboys' beste arbeide. Albumet gikk på å være Waterboys' bestselgende album, til tross for det nådde det bare til 13.-plass på listene i Storbritannia, og 76.-plass på Billboard 200.

## Sporliste
Den opprinnelige utgivelsen hadde 13 spor med både rock og tradisjonell irske musikkinfluenser.
# «Fisherman's Blues» (Mike Scott, Steve Wickham) – 4:26
# «We Will Not Be Lovers» (Scott) – 7:03
# «Strange Boat» (Scott, Anthony Thistlethwaite) – 3:06
# «World Party» (Scott, Trevor Hutchinson, Karl Wallinger) – 4:01
# «Sweet Thing» (Van Morrison) – 7:14
# «Jimmy Hickey's Waltz» (Scott, Wickham, Thistlethwaite) – 2:06
# «And a Bang on the Ear» (Scott, Wickham, Thistlethwaite) – 7:32
# «Has Anybody Here Seen Hank» (Scott) – 3:19
# «When Will We Be Married» (Trad. – arrangement av Scott, Thistlethwaite) – 3:01
# «When Ye Go Away» (Scott) – 3:45
# «Dunford's Fancy» (Wickham) – 1:04
# «The Stolen Child» (Tekst: W.B. Yeats, Musikk: Scott) – 6:55
# «This Land Is Your Land» (Woody Guthrie) – 0:56
### Bonusdisk
# «Carolan's Welcome»
# «Killing My Heart»
# «You in the Sky»
# «When Will We Be Married?»
# «Nobody 'Cept You»
# «Fisherman's Blues»
# «Girl of the North Country»
# «Lonesome and a Long Way from Home»
# «If I Can't Have You»
# «Rattle My Bones and Shiver My Soul»
# «Let Me Feel Holy Again»
# «Meet Me at the Station»
# «The Good Ship Sirius»
# «Soon As I Get Home (Roscoe's Corner)»

## Medvirkende
* Mike Scott – vokalist, gitar, piano, hammondorgel, trommer, bouzouki
* Anthony Thistlethwaite – saksofon, mandolin, harmonica, hammondorgel
* Steve Wickham – fiolin
* Trevor Hutchinson – bassgitar, kontrabass
* Roddy Lorimer – trompet
* Kevin Wilkinson – trommer
* Peter McKinney – trommer
* Dave Ruffy – trommer
* Colin Blakey – piano, fløyte, horn
* Fran Breen – trommer
* Vinnie Kilduff – gitar
* Noel Bridgeman – tamburin, conga
* Jay Dee Daugherty – trommer
* Mairtín O'Connor – trekkspill
* Alec Finn – bouzouki
* Charlie Lennon – fiolin
* Brendan O'Regan – bouzouki
* Tomás Mac Eoin – vokalist
* Paraig Stevens – bjeller
* Jenne Haan – vokalist
* Ruth Nolan – vokalist
* Rachel Nolan – vokalist
* The Abergavenny Male Voice Choir – sangkor

## Referanser


## Eksterne lenker
*
26. serierunde i 2. divisjon avdeling 4 2009

**26. serierunde i 2. divisjon avdeling 4 2009** ble spilt 24. oktober.

## Resultater

## Eksterne lenker
* 2. divisjon avdeling 4 2009: Terminliste og resultater på altomfotball.no
Props

**Props** eller **pitprops** er smådimensjonert trelast beregnet bla for bruk i gruver og som råmateriale for papirfabrikasjon. 

I gruvene ble propsen brukt til forstøtning av taket i gruvegangene og forsterkninger mot utrasing der det trengtes. Spesielt i kullgruver er der mye løst «råtefjell», slik at behovet for props fortsatt er tilstede rundt om i verden.

Props var en stor eksportartikkel fra Norge til bl.a. England før i tiden. Denne eksporten var viktig både for skogbruket og for skipsfarten, spesielt på sørlandet og strøkene innenfor. 

Etterhvert som behovet for papir økte utover 1900-tallet, måtte papirfabrikkene importere egnet trevirke. Dette ble tauet som tømmerflåter fra skogsområdets utskipning. Flåtene ble forankret utenfor fabrikken til stokkene ble dradd i land og skåret til props og lempet i store hauger. Propsen ble deretter malt opp til flis og gjort om til papir. Mye av denne virksomheten er endret eller avviklet etter årtusenskiftet.

## Referanser
Spania under Vinter-OL 1956

**Spania under Vinter-OL 1956**. Ni sportsutøvere fra Spania, alle menn, deltok i tre sporter, alpint, bobsleigh og kunstløp under Vinter-OL 1956 i Cortina d'Ampezzo i Italia. Spania, som deltok for fjerde gang i et vinter-OL, vant ikke noen medaljer. Beste plassering var en fjerdeplass i toerbob i bobsleigh.

## Medaljer
Ruud Lubbers

**Rudolphus «Ruud» Franciscus Marie Lubbers** (født 7. mai 1939 i Rotterdam, død 14. februar 2018 samme sted) var en nederlandsk økonom og politiker fra det konservative partiet Christen Democratisch Appèl (CDA), hvor han også var partileder fra 1979 til 1994. Lubbers var Nederlands statsminister i perioden 1982 til 1994, og innehadde også en rekke andre toppolitiske verv. Han var den som var statsminister lengst i Nederland og spilte en sentral rolle ved utforming av Maastricht-traktaten.

## Liv og virke
### Bakgrunn
Han studerte økonomi ved Nederlandse Economische Hogeschool i Rotterdam. Han var også filosofisk anlagt, og var influert av de franske katolske filosofer Henri Bergson og Pierre Teilhard de Chardin.

Han ble i 1962 gift med Ria Hoogeweegen.

### Politiker
Lubbers var Nederlands finansminister fra 1973 til 1977 og medlem av nasjonalforsamlingen fra 1977 til 2000.

Da CDAs partileder og sittende statsminister Dries van Agt annonserte at han trakk seg tilbake ble Lubbers valgt som hans etterfølger og ble den neste statsminister. Som den statsminister i nederlandsk historie som har sittet lengst, ledet han tre regjeringer, kabinett Lubbers I, II og III.

### Etter nederlandsk politikk
Etter sin tid som statsminister trakk Lubbers seg delvis tilbake fra aktiv politikk og ble professor ved John F. Kennedy School of Government ved Harvard I USA og det nederlandske Universitetet i Tilburg fra 1995 til 2001. I 2001 etterfulgte han Sadako Ogata som FNs høykommissær for flyktninger, en stilling han hadde frem til februar 2005.

Han fungerte som informatør for to regjeringer, kabinettet Balkenende III i 2006 og kabinettet Rutte i 2010. Han var medlem av Club de Madrid, en organisasjon av tidligere demokratiske statsmenn som arbeider for styrke demokratisk ledelse.

## Referanser


## Eksterne lenker
* 
* Drs. R.F.M. Lubbers
* Dr. R.F.M. (Ruud) Lubbers, nederlandsk
Linderudhallen

**Linderudhallen** er en handballhall på Linderud i Oslo. Hallen ligger i tilknytning til Bjerke videregående skole som nytter hallen daglig i sitt undervisningstilbud til elever både på idrettsfag og i kroppsøving. Hallen nyttes også til kroppsøving for Linderud skole som også ligger like ved. I samme bygg ligger også Linderud bad, et 16,67 meters basseng, med fire svømmebaner.

Hallen eies av Undervisningsbygg, men driftes av Kultur- og idrettsetaten. Utenom skoletid er det Linderud Idrettslag som nytter hallen til sine aktiviteter. Årvoll Idrettslag er også bruker av hallen. 

## Eksterne lenker
* linderudil.no
Jørn Magdahl

**Jørn Magdahl** (født 7. april 1950) er en norsk politiker, historiker, forfatter og skribent.

I tiden som student på Blindern markerte Magdahl seg i ml-bevegelsen. Han stilte også som formannskandidat for Rød Front i Det Norske Studentersamfund i Oslo, der han ble valgt i 1977.

Magdahl var leder for Rød Valgallianse fra 1995 til 1997 da han ble etterfulgt av Aslak Sira Myhre.

Magdahl er i dag fast representant i Hovedutvalg for Helse og Omsorg for Felleslista, som er et lokalpolitisk samarbeid mellom SV og Rødt i Færder. Han sitter i Færder kommunestyre for Felleslista. Magdahl ble først valgt inn i kommunestyret i 1987 og har vært fast representant siden. Jørn Magdahl er pensjonert fagleder ved Greveskogen videregående skole, hvor han blant annet underviste i politikk og menneskerettigheter, samt historie, filosofi og samfunnsfag.

## Bibliografi
* 2007 *Meningsløst god heismontørenes fagforening 1981-2005* ISBN 9788205374843
* 2007 "Rødt! #3 https://web.archive.org/web/20071007151027/http://marxisme.no/2007/03/jorn-magdahl.php3
* 1993 *Framnæsarbeidernes historie* ISBN 82-993066-0-4

## Eksterne lenker
* 
* http://www.oyene.no/kultur/article5059133.ece
* http://www.felleslista.net/content/felleslitas-representanter-i-diverse-utvalg-2011-2015
Nordskar & Thorkildsen

**Nordskar & Thorkildsen** var et norsk reklamebyrå, opprinnelig etablert under navnet **Saatvedt & Nordskar** i 1981. I august 1982 omkom den ene av de to partnerne, , i en brann. Tekstforfatter Nils Petter Nordskar videreførte selskapet sammen med konsulent  og byrået endret navn i 1983. Nordskar & Thorkildsen ble raskt et av Norges mest toneangivende reklamebyråer og vant kåringen Norges beste reklamebyrå en rekke ganger. Hovedkonkurrentene var JBR reklamebyrå (senere McCann) og New Deal (senere DDB). I løpet av perioden 1989 til 1994 ble selskapet kjøpt av det amerikanske reklamebyrå-nettverket Leo Burnett. Det norske byrået var lenge en suksess, men ble lagt ned av sine amerikanske eiere i 2003. Reklamebyråene Kitchen og Leo Xpress (etablert 1993) var på denne tiden deler av Leo Burnetts satsing i Norge og ble videreført.

## Referanser
George Gamow

**George Gamow** (opprinnelig **Georgij Antonovitsj Gamov** russisk: Георгий Антонович Гамов, uttale: ]; født  i Odessa, død 19. august 1968 i Boulder) var en sovjetisk&ndash;amerikansk teoretisk fysiker og kosmolog.

Gamow studerte ved Universitetet i Leningrad og fikk sin doktorgrad i 1928. Han tilbrakte en tid på ulike fysikk institusjoner i Vest-Europa, særlig i København etter invitasjon fra Niels Bohr i 1931, før han ble kalt tilbake til Sovjetunionen og en stilling ved det sovjetiske vitenskapsakademiet i Leningrad. Under et besøk på Solvay-konferansen i Brussel i 1933 hoppet han av til Vesten, og flyttet til USA i 1934, hvor han fikk et professorat ved George Washington University. Fra 1956 arbeidet han som professor ved University of Colorado.

Gamow jobbet først innen kjernefysikk, og utviklet teorier for alfahenfall og betahenfall. Han deltok også i Manhattanprosjektet og utviklingen av atomvåpen og utviklingen av en hydrogenbomben.

Innen kosmologi viet Gamow seg til stjernenes struktur og evolusjon, og utviklet sammen med Ralph Alphen en teori for elementenes relative forekomst (og presenterte det i Hans Bethes navn, og at han hadde bidratt til teorien, slik at den kunne bli kalt Alpha-Bethe-Gamow-teorien).

## Referanser
Argentina under Vinter-OL 1960

**Argentina under Vinter-OL 1960**. Seks utøvere, fem menn og én kvinne, fra Argentina deltok i to øvelser, alpint og langrenn, under Vinter-OL 1960 i Squaw Valley i California. Argentina, som deltok for fjerde gang i et vinter-OL, vant ikke noen medaljer. Beste plassering var en 16.-plass i slalåm for menn.

## Medaljer

 
## Eksterne lenker
* Resultater og profilside  på sports-reference.com
Bengt-Lasse Lund

**Bengt-Lasse Lund** (født 1945) er en norsk lege og forsikringsmann. Han er spesialist i kirurgi og ortopedi. 

Lund er utdannet cand. med. fra Universitetet i Oslo i 1970. Han var president i Den norske lægeforening fra 1983 til 1988 og generalsekretær fra 1988 til 1990. Han har siden arbeidet som hovedlege i forsikringsselskapet Gjensidige NOR. Som hovedlege for forsikringsselskapet har han hevdet at det er for lett å få uføretrygd i Norge. En uttalelse som skapte sterke reaksjoner blant annet fra Norges Handikapforbund.

Bengt Lasse Lund er også styreleder og daglig leder i BI Consult, og styreleder i det private helseforetaket Incita. 

Han ble i 1969 gift med Inger Liv (f. Bye i 1945).

## Referanser


## Kilder
* Aftenbladet om Bengt-Lasse Lund
 
## Eksterne lenker
*
Arkeologiåret 1856

**Arkeologiåret 1856** er en oversikt over blant annet utgravninger, fødte og avdøde personer med tilknytning til arkeologi i 1856.

## Funn
* Neandertal-menneske

## Fødsler
*25. mars – Max Uhle, tysk arkeolog (død 1944)
*30. mars – Charles Waldstein, klassisk arkeolog og skytter fra USA (død 1927)
*1. juli – Cecil Bendall, britisk indolog, epigrafiker og arkeolog (død 1906)
*6. juli – Otto Puchstein, tysk arkeolog (død 1911)
*18 juli – Alfred Wiedemann, tysk egyptolog (død 1936)
*31. juli – Albert Grünwedel, tysk arkeolog (79, død 1935)
*22. august – Joseph Wilpert, tysk abbed og arkeolog (død 1944)
*19. september – Gustav Sixt, tysk gymnaslærer og arkeolog (død 1904) 
*30. oktober – Alfred von Domaszewski, østerriksk arkeolog (død 1927)
*Corrado Cafici, italiensk arkeolog og politiker (død 1954)

## Dødsfall
*13. mars – Friedrich August Wagner, tysk lege og arkeolog (80, født 1775)
*29. mars – Joseph Julius Athanasius Ambrosch, tysk klassisk filolog, klassisk arkeolog og pedagog (51, født 1804)
*31. mars – Milota Zdirad Polák, tsjekkisk poet og pedagog som deltok i utgravningene av Pompeii (født 1788)
*19. april – August Emil Braun, tysk arkeolog (47, død 1809)
*1. juni – Ernst Friedrich Wüstemann, tysk oldtidshistoriker og arkeolog (født 1799)
*17. oktober – Luigi Canina, italiensk arkeolog og arkitekt (født 1795)
*John B. Greene, franskamerikansk arkeolog og fotograf (født 1832)

## Referanser
Molekylfysikk

**Molekylfysikk** er studiet av de  fysiske egenskapene til molekyler og de kjemiske bindingene mellom atomene som holder dem sammen. Molekylfysikkens viktigste eksperimentelle metoder er ulike former av spektroskopi. Feltet er nært knyttet til atomfysikk og overlapper sterkt med teoretisk kjemi, fysikalsk kjemi og kjemisk fysikk. 

Atomer kan ha forskjellige elektroniske energinivå, men molekylene kan rotere og vibrere. Disse rotasjonene og vibrasjoner er også kvantisert og atskilt (diskrete) verdier. Forskjeller i energi er minst mellom rotasjonsenerginivåer, så derfor finnes rotasjonsspekter i det langbølgede infrarøde området (ca. 30-150 µm). Vibrasjonsspekter finnes i det kortbølgede infrarøde området (ca. 1-5 µm) og spekter fra elektronoverganger er vanligvis i det synlige og det ultrafiolette bølgelengdeområdet. Ved å måle rotasjons- og vibrasjonsspekteret fra en samling molekyler kan egenskapene til molekyler beregnes, slik som avstandene mellom atomkjernene og bindingens stivhet. 

En viktig del av molekylfysikken er at atomorbitalteorien i atomfysikk kan utvides til molekylorbitalteori i molekylfysikk.

## Se også
* Spektroskopi
Gro Nystuen

**Gro Nystuen** (født 1957) er en norsk jurist, diplomat og forsker med ekspertise i folkerett. 

I 2025 var hun fungerende direktør for Norges institusjon for menneskerettigheter. Tidligere har hun jobbet i Utenriksdepartementet (UD), vært førsteamanuensis ved Norsk senter for menneskerettigheter og Forsvarets høgskole, og grunnlagt International Law and Policy Institute. Hun driver også konsulentfirmaet Lexlata AS og det private Folkerettsinstituttet. Hun har vært leder for Oljefondets etikkråd.

## Virke
Hun flyttet til Trondheim som 8-åring og okkuperte senere et fengsel for å skape et møtested. Hun satt i styret for Antirasistisk Senter (1981–1990) og ble cand.jur. i 1991. Samme år begynte hun i UD, tok aspirantkurset (1992–93) og jobbet deretter med FN og Jugoslavia-fredsforhandlingene. I 1996 ble hun byråsjef i UD.

Fra 2000 til 2004 var Nystuen stipendiat ved Norsk senter for menneskerettigheter og skrev doktoravhandling om menneskerettigheter, konflikt og fredsavtaler. Fra 2005 til 2013 var hun førsteamanuensis ved Juridisk fakultet og fra 2008 til 2013 ved Forsvarets høgskole.

Fra 2000 ledet hun Petroleumfondets Folkerettsråd og Holgersen-utvalget. I 2003 deltok hun i Graver-utvalget for etiske retningslinjer for oljefondet. Hun var leder for Etikkrådet (2004–2011) og kritiserte i 2014 forslag om å nedlegge det.

Hun ble i 2010 oppnevnt som leder av Forsvarsdepartementets dekorasjonsråd.

Nystuen var medlem av «Godal/Afghanistan-utvalget» hvor Norges innsats i Afghanistan fra 2001 til 2014 ble vurdert.

Fra 2012 til 2017 drev Nystuen konsulentfirmaet  International Law and Policy Institute (LPI) med Njål Høstmælingen og Kjetil Tronvoll. *[[VG]]* avdekket at firmaet fikk store UD-kontrakter uten anbud, ofte fra tidligere kolleger. Etter avsløringene om millionutbytte og kritikk rundt konsulentbruk ble ILPI nedlagt i 2017.

I 2017 etablerte Nystuen Lexlata AS.

Hun ble deretter ansatt som fagdirektør ved Norges institusjon for menneskerettigheter, hvor hun siden ble assisterende direktør og i 2025 fungerende direktør.

## Referanser


## Eksterne lenker

* Profil på Regjeringens nettsider.
* Gro Nystuen , hjemmeside hos ILPI
Olav Brænden

**Olav Johan Brænden** (født 1. juli 1919 på Norderhov, død 14. juli 1989 i Genève) var en norsk farmasøyt og oppfinner av Brændens nesedråper, som han fikk patent på i 1988.

Olav Brænden tok examen artium i 1938 og begynte deretter å studere farmasi ved Universitetet i Oslo. Han tok apotekereksamen i 1942 og arbeidet fra 1943 på apoteket Bien i Hønefoss. I 1944 ble han arrestert for illegalt arbeid og ført til Grini, hvor han ble dømt til døden. Henrettelsen ble imidlertid utsatt, så han ble sittende på Grini til krigen sluttet.

I 1947 dro Brænden til University of Minnesota i Minneapolis, hvor han tok Ph.D.-graden i 1950. Han  ble ansatt hos Weiders Farmasøytiske A/S. Her fikk han interesse for narkotiske stoffer, og  i 1951 reiste han tilbake til USA og arbeidet med narkotikaspørsmål ved National Institute of Health i Bethesda til 1953. Deretter var han «Social Affairs Officer» ved FNs hovedkvarter i New York i to år.

## Til Genève
I 1955 ble Brænden bedt om å lede oppbyggingen av FNs nye sentrallaboratorium for narkotikaundersøkelser og narkotikakontroll i Genève. Han hadde først et studieopphold ved Université de Sorbonne i Paris og ved «Institut de la Médecine Tropicale» i Bondy. Siden var han direktør for FNs laboratorium og bygget det opp til et moderne senter for forskning og opplæring i kampen mot narkotikasmugling. I denne tiden var han også leder for FNs forskningsprogram om narkotika. Han samarbeidet også mye med norske myndigheter om narkotikaspørsmål. I løpet av tiden i Genève samlet han 70&nbsp;000 vitenskapelige artikler om narkotiske stoffer. Disse ga han til laboratoriet da han sluttet. Han var svært opptatt av å utvikle teknikk for å kunne spore hvor narkotiske stoffer kom fra.

## Brændens nesedråper
Da Olav Brænden i 1979 ble pensjonist, arbeidet han med tiltak for å hindre forkjølelse. Han medvirket etterhver til at hans gamle arbeidsgiver Weiders Farmasøytiske i 1987 lanserte Brændens nesedråper.

## Bibliografi
* *The action of nitrogen tetroxide on sorbose* 1950 (doktorgradsavhandling).
* *Synthetic substances with morphine-like effect : clinical experience : potency, side-effects, addiction   liability* (sammen med Nathan B. Eddy og H. Halbach) særtrykk av Bulletin of the WHO 17, 1957, s. 569–863.
* *Research on the chemical composition of [[khat]]*, i Problems of Drug Dependence, NIDA Research Monograph 27, Washington D.C. 1979, s. 320–321
* *Pharmacological aspects of the chewing of khat leaves* (sammen med P. Kalix), i Pharmacological Reviews 37, 1985, s. 149–164

## Heder
Olav Brænden ble i 1980 utnevnt til ridder av 1. klasse av St. Olavs Orden. Fra 1983 var han medlem av Det Norske Videnskaps-Akademi.

## Referanser


## Kilder
* Artikkel om Olav Brænden i Norsk biografisk leksikon
Arkeologiåret 1855

**Arkeologiåret 1855** er en oversikt over blant annet utgravninger, fødte og avdøde personer med tilknytning til arkeologi i 1855.

## Utforskninger
* Den siste beskrevne helligdommen i Gugz blir ved en tilfeldighet funnet den 5. september av Augustus Gregory. Gregory beskriver denne oppdagelsen i en av sine tidligere ekspedisjonsdagbøker som en oppdagelse de gjør mens de undersøker kystlinjen, kanskje på grunn av at skipet deres går på et rev. Oppdagelsen er ikke en del av hovedekspedisjonen, så den blir ikke dokumentert.

## Funn
* Bjørnebysteinen blir funnet i Degernes.

## Publiseringer
* Churchill Babington, *Benefizio della Morte di Cristo*, en bemerkelsesverdig bok om reformasjonsperioden.

## Fødsler

*25. januar – Eduard Meyer, tysk historiker og egyptolog (død 1930)
*12. mai – Kristian Bahnson, dansk arkeolog og etnograf (død 1897)
*9. august – Vincenzo Giuseppe De Prisco, italiensk offentlig tjenestemann og amatørarkeolog (død 1921)
*16. august – Hugo Bergstedt, svensk pedagog, antikkforsker (klassisk arkeologi) og oversetter (død 1926)
*10. september – Robert Koldewey, tysk arkitekt og arkeolog (død 1925)
*Pietro Stettiner, italiensk arkeolog og numismatiker (død 1920)

## Dødsfall
* 19. april – Édouard de Villiers du Terrage, fransk ingeniør og egyptolog (født 1780)
* 12. august – Philipp Houben, tysk siviltjenestemann, notar og autodidakt arkeolog (født 1767)
* 31. desember – Karl Friedrich Hermann, tysk antikvar (født 1804) 
* John Adamson, engelsk antikvar (født 1787)


Fil:Karl Friedrich Hermann - Imagines philologorum.jpg|Karl Friedrich Hermann(1804–1855)
Fil:Eduard_Meyer.jpg|Eduard Meyer(1855–1930)


## Referanser
Langsundet

**Langsundet** er et sund i Tromsø og Karlsøy kommuner som går mellom Ringvassøya på vestsiden og Reinøya på østsiden. Langsundet er rundt 25 kilometer langt, forbinder Grøtsundet i syd med Vannsundet i nord og er en ofte benyttet seilingsled for fiskeflåten.

Det er fergeforbindelse mellom Hansnes på Ringvassøya og Stakkvik på Reinøya. Det foreligger planer om å lage en tunnel mellom Ringvassøya og Reinøya, men Langsundforbindelsen er utsatt flere ganger..

## Referanser